Diari Oficial de la Generalitat Valenciana


Sumari del DOGV 4816, del 10-08-2004 (2004/8333)

RESOLUCIÓ de 22 de juliol de 2004, del conseller de Sanitat, per la qual es declara finalitzada una beca per a ajuda a estudis i per a la formació en investigació en matèries d'anàlisi epidemiològica i estadística dels sistemes d'informació en salut pública de la Direcció General de Salut Pública.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4816

Data del DOGV
:   10-08-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/8333


Organisme emissor
:   Conselleria de Sanitat

Tipus de document
:   Resolució

RESOLUCIÓ de 22 de juliol de 2004, del conseller de Sanitat, per la qual es declara finalitzada una beca per a ajuda a estudis i per a la formació en investigació en matèries d'anàlisi epidemiològica i estadística dels sistemes d'informació en salut pública de la Direcció General de Salut Pública. [2004/X8333]
  
L'Orde de 8 de maig de 2003 (DOGV núm. 4.509, de 28 de maig), convocava concurs públic per a la concessió de tres beques per a ajudes a estudis i per a la formació en investigació en matèries d'anàlisi epidemiològica i estadística dels sistemes d'informació en salut pública de la Direcció General de Salut Pública.
  
Per Resolució de 3 de juliol de 2003 (DOGV núm. 4.541, de 10 de juliol), del conseller de Sanitat, es resolia el concurs públic mencionat i s'atorgaven les beques a les persones seleccionades. També es constituïa una borsa de reserva prioritzada per si hi havia cap renúncia o abandó per part dels adjudicataris.
  
Amb data 14 de juliol de 2003 es realitzà una notificació fefaent als adjudicataris i, per tant, esta és la data d'aprofitament de les beques d'acord amb la base segona de la citada orde.
  
Per resolució del director general de Salut Pública i a la vista de la renúncia d'una de les adjudicatàries, Francisca Marta Sellés Nogueroles, i vist que, d'acord amb la base huitena de la convocatòria i amb el que establix la resolució de 3 de juliol de 2003 del conseller de Sanitat, per la qual es concedixen les beques precitades, es concedí la beca vacant a l'integrant de la borsa de reserva, Daniel Bordonaba Bosque.
  
Per resolució d'11 de desembre de 2003 (DOGV núm. 4.662, de 2 de gener de 2004), i perquè no es produïsca cap interrupció entre els períodes d'aprofitament de les beques corresponents als exercicis 2003 i 2004, i d'acord a la base segona de la convocatòria, es procedí a prorrogar el període d'aprofitament de les beques durant l'any 2004, tot això, tenint en compte que amb la pròrroga no se supera la duració màxima de les beques prevista en la convocatòria i segons el que disposa el Decret 108/1992, de 6 de juliol, del Govern Valencià, pel qual es regula la concessió de beques.
  
Amb data 30 de juny de 2004, Daniel Bordonaba Bosque, presenta renúncia a la beca, havent presentat la preceptiva memòria científica i de les activitats dutes a terme durant el període d'aprofitament de la beca, conforme s'establix en l'apartat 9.4. de la convocatòria i havent-se-li estés el certificat corresponent, previ informe d'assistència, aprofitament i aptitud, resolc declarar com finalitzada la beca adjudicada a Daniel Bordonaba Bosque, amb efectes del 30 de juny de 2004.